text: Ilerdent incorpora la sedació amb òxid nitrós als seus tractaments per augmentar el benestar dels pacients
  La sensació de dolor que poden provocar intervencions poc invasivaves, com un empastament o una periodòncia, és completament variable segons el pacient, encara que cada tractament pugui portar associat, si s'escau, un grau concret de sedació.
  En aquest sentit, i amb la voluntat de millorar el benestar dels nostres pacients, a l'Institut Dental Ilerdent de Lleida hem incorporat una nova forma de sedació, sense efectes secundaris, com és l'òxid nitrós.
  La sensació de benestar i relaxació és immediata i, en tractar-se d'una tècnica innòcua i gens invasiva, és una anestèsia especialment recomanada en el camp de l'odontologia infantil i en pacients adults amb alta sensibilitat dental. L'aplicació de la sedació permet que els pacients segueixin els tractaments de forma ràpida –sense interrupcions per dolor durant la sessió–, no traumàtica i es recuperin millor.
  En funció del tractament i la casuística concreta de cada pacient, Ilerdent aplica un sistema o l'altre de sedació: anestèsia tradicional, sedació conscient, òxid nitrós... Val a dir que cada anestèsia és subministrada i supervisada pel facultatiu corresponent.
  En el cas de la sedació conscient, una tècnica que, aplicada a la cirurgia oral complexa i la implantologia, permet convertir un procediment quirúrgic que podria ser desagradable en una experiència confortable, ja que s'elimina l'ansietat o la por generades per la intervenció. El pacient entra en un estat de relaxació i somnolència sense perdre la consciència ni la capacitat de respondre a les ordres de l'odontòleg, ja que no es tracta d'una anestèsia general. És una tècnica del tot recomanada per reduir a una tarda o un matí, tractaments que, fets sense sedació, necessitarien moltes sessions.
  Per a l'aplicació de la sedació conscient, l'anestesista fa una visita preoperatòria per valorar la història clínica i qualsevol patologia que pugui tenir el pacient (hipertensió, diabetis, cardiopatia...) i la medicació habitual que pugui prendre.
  Cal recordar que l'aplicació de procediments anestèsics no és només una eina per combatre l'ansietat o el dolor, també contribueix a escurçar tractaments –intervencions múltiples en una única sessió– i està demostrat que, a més, com menys pateix el pacient durant el tractament, millor es recupera